Na podlagi tretjega in četrtega odstavka 3. člena Gradbenega zakona (Uradni list RS, št. 199/21) izdaja Vlada Republike Slovenije

**UREDBO**

**o razvrščanju objektov**

**(vsebina in uporaba)**

(1) Ta uredba določa klasifikacijo vrst objektov CC-SI glede na namen uporabe objektov.

(2) Ta uredba določa podrobnejša merila (v nadaljnjem besedilu: merilo) za razvrščanje enostavnih, nezahtevnih, manj zahtevnih in zahtevnih objektov kot splošna podrobnejša merila (v nadaljnjem besedilu: splošna merila) in posebna podrobnejša merila (v nadaljnjem besedilu: posebna merila) ter merila za vzdrževanje in manjšo rekonstrukcijo.

(3) Ta uredba se uporablja pri projektiranju, dovoljevanju, za evidentiranje podatkov o gradnjah in objektih, pri označevanju tehničnih smernic in za statistične namene.

(4) Ta uredba se ne uporablja za razvrščanje enostavnih objektov in vzdrževanje objektov, ki jih določajo predpisi s področja energetike, rudarstva, gospodarjenja z gozdovi, elektronskih komunikacij, cest, železnic in žičniških naprav, upravljanja voda ter drugi predpisi, razen če so določbe te uredbe za investitorja ugodnejše.

**(pomen izrazov)**

(1) Izrazi, uporabljeni v tej uredbi pomenijo:

1. fizična povezanost stavbe pomeni, da je stavba z grajenim elementom (npr. vrata, hodnik, dvigalo, tunel) povezana z drugo stavbo. Za fizično povezanost se ne šteje, če sta stavbi povezani samo z inštalacijami;

2. funkcionalna povezanost pomeni, da so posamezni objekti med seboj povezani z grajenimi elementi ali so povezani glede na njihovo skupno uporabo, ki je predpisana s posebnim predpisom ali enotno uporabo;

3. funkcionalni kompleks je gradbeni inženirski objekt, znotraj katerega se nahaja več funkcionalno povezanih objektov (npr. kamp, odprta športna igrišča, betonarna, parkovna ureditev, pokopališče);

4. glavni objekt je objekt, ki je osnovni namen gradnje;

5. nadstrešnica je stavba, ki nima določenega namena in nima nobene obodne stene;

6. zunanje naprave in zunanja oprema so zunanje tehnološke naprave in zunanja grajena oprema, ki se postavljata na objekt ali na zunanji ureditvi objekta in služijo za delovanje samega objekta.

7. zunanja ureditev objekta sta utrjena in zelena površina ob objektu, ki sta trajno namenjeni njegovi redni rabi.

(2) Drugi izrazi uporabljeni v tej uredbi imajo enak pomen, kot ga določajo predpisi s področja graditve in urejanja prostora.

**(posamezen objekt)**

(1) Enota za klasificiranje in razvrščanje je posamezen objekt.

(2) Posamezen objekt je objekt, ki je konstrukcijsko in funkcionalno samostojen. Posamezen objekt je tudi vsaka samostoječa stavba z vsemi vgrajenimi deli, inštalacijami, napravami in opremo v stavbi, ki skupaj zagotavljajo delovanje stavbe;

(3) Ne glede na prejšnji odstavek, se za posamezno stavbo šteje tudi stavba, ki se druge stavbe dotika, sta konstrukcijsko in požarno ločeni ter imata vsaka svoj vodovodni, kanalizacijski in elektro priključek, ne glede na fizično povezanost.

(4) Ne glede na drugi in tretji odstavek tega člena, se za posamezno stavbo šteje tudi posamezna stanovanjska stavba v verižni ali vrstni stavbi (v nadaljnjem besedilu: vrstna stavba) ali dvojčku, ki je konstrukcijsko povezana (npr. s skupno steno), če gre za stavbo, ki:

* ima ločen vhod, svoje temelje in streho, razen temelja skupne stene,
* je požarno ločena od druge stavbe in z njo ni fizično povezana,
* ima ločen priključke, in
* je razvrščena med zahtevne ali manj zahtevne objekte.

(5) Za posamezno stavbo se šteje tudi pomožna stavba, ki se dotika glavnega objekta, in je od njega požarno ločena ter z njim nima fizične povezanosti.

(6) Za posamezno stavbo se šteje tudi nadstrešnica, ki se dotika drugih stavb največ z dveh strani.

(7) Za posamezen gradbeni inženirski objekt se šteje tudi zunanje naprave in zunanja oprema, če imajo v prilogi 1 svojo klasifikacijo in se šteje za pomožni objekt.

(8) Za posamezen gradbeni inženirski objekt se šteje tudi funkcionalni kompleks. Ne glede na prejšnji stavek, se objekte znotraj funkcionalnega kompleksa, ki sestavljajo kompleks, ter zunanje naprave in zunanjo opremo iz prejšnjega odstavka, šteje za posamezne objekte po pravilih iz tega člena.

**(pravila klasifikacije objektov)**

(1) Posamezne objekti so glede na namen njihove uporabe klasificirani na naslednje klasifikacijske ravni:

* področje (označeno z enomestno številko),
* oddelek (označen z dvomestno številko),
* skupina (označena s trimestno številko),
* razred (označen s štirimestno številko) in
* podrazred (označen s petmestno številko).

(2) Posamezni objekti so glede na namen njihove uporabe klasificirani v prilogi 1, ki je sestavni del te uredbe.

(3) Do ravni podrazreda se klasificira posamezen objekt kot celota. Če gre za večnamenski objekt se klasificira tudi njegove posamezne funkcionalne enote enake namembnosti, celoten objekt pa se klasificira po njegovem pretežnem namenu.

(4) Za namen dovoljevanja se klasificirajo vsi posamezni objekti in njihove funkcionalne enote enake namembnosti, razen gradbeni inženirski objekti, ki so razvrščeni med enostavne objekte.

(5) Funkcionalni kompleks se kot posamezen objekt klasificira kot celota. Znotraj njega se klasificira tudi vse posamezne objekte in njihove funkcionalne enote enake namembnosti, razen posameznih gradbeni inženirski objekti, ki so razvrščeni med enostavne objekte.

(6) Znotraj zunanje ureditve objekta se klasificira posamezne objekte po pravilu iz drugega stavka prejšnjega odstavka.

(7) Pomožnim posameznim objektom se poleg njihove klasifikacije doda tudi klasifikacija glavnega objekta.

(8) Posameznemu objektu, ki se mu namen njegove uporabe spreminja vsaj enkrat v vsakem letu in za spremenjeno uporabo ni treba izvesti nobenih gradbenih del (npr. uporaba stanovanja v večstanovanjski stavni za občasno uporabo kot nastanitveni objekt), se klasificira po obeh namenih uporabe.

**(pravila razvrščanja)**

(1) Razvršča se posamezen objekt. Objekt se glede na zahtevnost razvrsti po njegovi pretežni namembnosti. Če posamezna funkcionalna enota enake namembnosti izpolnjuje merilo za razvrstitev v višjo vrsto zahtevnosti, se v to vrsto zahtevnosti razvrsti celotni objekt.

(2) Objekt, ki zaradi prizidave ali spremembe namembnosti kot celota preseže merila za razvrstitev v posamezno vrsto zahtevnosti objekta, se glede na zahtevnost razvrsti v tisto vrsto zahtevnosti objekta, ki bi se uporabila pri razvrstitvi novega objekta.

(3) Funkcionalni kompleks se razvršča po pravilu iz prvega odstavka tega člena. Posamezni objekti, ki se naknadno gradijo znotraj funkcionalnega kompleksa, se razvrščajo samostojno.

(4) Zunanje naprave in zunanja oprema, ki nimajo svoje klasifikacije, se razvrščajo po splošnih merilih za gradbene inženirske objekte iz 7. do 10. člena te uredbe.

**(pravila računanja velikosti)**

(1) Za razvrščanje stavb glede na njihovo zahtevnost se uporabljajo naslednja pravila računanja:

* etaža pomeni prostor med talno in stropno konstrukcijo ali med dvema zaporednima stropnima konstrukcijama ali med zadnjo stropno konstrukcijo in streho. Za etažo po tem predpisu se šteje tudi prostor nad pohodno streho, ki se lahko uporablja (npr. za odprto pohodno teraso, prostor za skladiščenje ali parkiranje),
* površina je bruto tlorisna površina v skladu s predpisom, ki določa izračun površin in prostornin,
* prostornina je bruto prostornina v skladu s predpisom, ki določa izračun površin in prostornin,
* višina za razvrščanje (v nadaljnjem besedilu: višina) je največja razdalja od kote tlaka najnižje etaže stavbe do vrha stavbe in
* globina je največja razdalja od kote tlaka najnižje etaže do najvišje točke terena, s katerim se stavba stika.

(2) Za razvrščanje gradbenih inženirskih objektov glede na njihovo zahtevnost se uporabljajo naslednja pravila računanja:

* površina je bruto tlorisna površina izračunana s smiselno uporabo predpisa iz druge alineje prejšnjega odstavka,
* prostornina je bruto prostornina, izračunana ob smiselni uporabi predpisa iz prejšnjega odstavka,
* višina je razdalja od najnižje točke konstrukcije do njenega vrha,
* globina je razdalja od najnižje točke konstrukcije do terena in
* pri cevovodih je premer notranji (svetli) premer.

(3) Če je v merilu naveden nosilni razpon, se meri njegova svetla razpetina.

(4) Če je v preglednici iz priloge 1 te uredbe določena drugačna mejna vrednost istega merila kot v 7., 9. in 10. členu te uredbe, se upošteva vrednost iz preglednice iz priloge 1 te uredbe.

(5) Če je v preglednici iz priloge 1 te uredbe kot merilo določeno:

* »noben«, to pomeni, da se ne glede na splošna merila iz 7., 9. in 10. člena v to vrsto zahtevnosti ne uvršča noben objekt,
* »vsi«, to pomeni, da se ne glede na splošna merila iz 7., 9. in 10. člena v to vrsto zahtevnosti uvrščajo vsi objekti,
* »samo splošna merila«, to pomeni, da se upoštevajo samo splošna merila iz 7., 9. in 10. člena te uredbe.

**(zahteven objekt)**

(1) Zahtevni objekti so določeni v prilogi 1 te uredbe.

(2) Zahtevni objekt je poleg objektov iz prejšnjega odstavka tudi objekt, ki izpolnjuje eno od naslednjih splošnih meril:

* je objekt s kesonskim temeljenjem,
* je objekt s pilotnim temeljenjem, če so piloti daljši od 15 m,
* njegovi podzemni deli so globlji od 15 m,
* ima tri ali več podzemnih etaž,
* višina objekta presega 25 m ali
* ima prednapet, na gradbišču izdelan konstrukcijski element, katerega nosilni razpon je večji od 10 m,
* njegova površina presega 30.000 m2 ali
* najnižja točka konstrukcije objekta je več kot 5 m nad terenom.

**(manj zahteven objekt)**

Manj zahteven je objekt, ki ni uvrščen med zahtevne, nezahtevne ali enostavne objekte.

**(nezahteven objekt)**

(1) Stavba je nezahteven objekt, če izpolnjuje merila iz priloge 1 te uredbe in naslednja splošna merila:

* ima samo eno etažo,
* njena višina ne presega 6 m in
* njena globina ne presega 2 m.

(2) Gradbeni inženirski objekt je nezahteven objekt, če izpolnjuje merila iz priloge 1 te uredbe in naslednja splošna merila:

* njegova višina ne presega 10 m,
* njegova globina ne presega 4 m in
* njegov nosilni razpon ne presega 5 m.

(3) Ne glede na prvi in drugi odstavek tega člena je stavba ali gradbeni inženirski objekt nezahteven objekt samo, če za njegovo izgradnjo ni treba izvesti nasipa ali izkopa terena višine oziroma globine več kot štiri metre.

(4) Nezahteven objekt je tudi oporni zid z ograjo, če oporni zid in ograja vsak zase ne presegata meril za nezahteven objekt iz tega člena.

**(enostaven objekt)**

(1) Stavba je enostaven objekt, če izpolnjuje merila iz priloge 1 te uredbe in naslednja splošna merila:

* ima samo eno etažo,
* njena višina ne presega 4 m in
* njena globina ne presega 1 m.

(2) Gradbeni inženirski objekt je enostaven objekt, če izpolnjuje merila iz priloge 1 te uredbe in naslednja splošna merila:

* njegova višina ne presega 5 m,
* njegova globina ne presega 2 m in
* njegov nosilni razpon ne presega 4 m.

(3) Ne glede na prvi in drugi odstavek tega člena je stavba ali gradbeni inženirski objekt enostaven objekt samo, če za njegovo izgradnjo ni treba izvesti nasipa ali izkopa terena višine oziroma globine več kot dva metra.

(4) Enostaven objekt je tudi oporni zid z ograjo, če oporni zid in ograja vsak zase ne presegata meril za enostaven objekt iz tega člena.

(5) Ne glede na prvi in drugi odstavek tega člena, se za enostaven objekt šteje tudi:

1. priključek,
2. vrtina za zajem toplote iz vode in zemljine,
3. ekološki otok,
4. objekt za oglaševanje in informacijski pano,
5. naprava za opazovanje naravnih pojavov, naravnih virov in stanja okolja in
6. urbana oprema in spominska obeležja, ki se gradijo na obstoječih javnih površinah,
7. zunanja naprava in zunanja oprema s klasifikacijo CC-SI 23020 Elektrarne in drugi energetski objekti.

**(manjša rekonstrukcija)**

(1) Z manjšo rekonstrukcijo se ne sme ogrožati stabilnosti konstrukcije in poslabšati gradbeno tehničnih lastnosti objekta.

(2) Manjša rekonstrukcija so naslednja gradbena dela:

1. statične ojačitve posameznega ali več posameznih konstrukcijskih elementov,
2. zamenjava več posameznih konstrukcijskih elementov,
3. zamenjava lesenega ostrešja,
4. zamenjava lesene medetažne konstrukcije,
5. zamenjava elementov javnega vodovoda in javne kanalizacije,
6. dolbenje utorov in niš v nosilne konstrukcije,
7. rušenje opečnih sten iz polne opeke debelejše od 0,12 m,
8. večji preboji konstrukcije v objektu, ki ne presegajo 1/3 površine posamezne konstrukcije in niso širši od 2 m,
9. povečanje obstoječih prebojev fasade stavbe,
10. novi preboji fasade stavbe, če je ravnina fasade oddaljena od meje zemljišča drugega lastnika več kot 2 m, velikost preboja ne presega 1/3 površine fasade in noben preboj ni širši od 2 m,
11. manjše povečanje prostornine, ki ne poveča bruto tlorisne površine objekta, ter pomenijo izvedbo posameznih konstrukcijskih elementov na objektu kot npr. izvedbe frčade, vsaj z dveh strani odprt nadstrešek na obstoječi pohodni strehi, ter dvig obodnega zidu pod poševno streho za višino horizontalne vezi za največ 0,3 m,
12. vgradnja dvigal v notranjosti objekta, s katerim se posega v nosilno konstrukcijo,
13. prizidava zunanjega stopnišča ali dvigala, ki ne povezuje več kot treh etaž in je zunanji rob oddaljen od sosednjega objekta več kot 4 m,
14. prizidava nakladalnih ramp in klančin,
15. izvedba nepohodnega konzolnega nadstreška površine do 6 m2.

(3) Dela na ovoju objekta se izvajajo tako, da se s posegi bistveno ne odstopa od originalne zasnove objekta.

**(vzdrževanje objekta)**

(1) Vzdrževanje objekta so dela, ki se izvajajo v ali na obstoječem objektu ali na območju njegove zunanje ureditve in so navedena v prilogi 2, ki je sestavni del te uredbe.

(2) Vzdrževalna dela iz 4. točke priloge 2 te uredbe, ki se nanašajo na zunanje naprave in zunanjo opremo, so vzdrževalna dela, če njihova višina ne presega 5 m.

(3) Vzdrževalna dela iz 5. točke priloge 2 te uredbe se štejejo za vzdrževalna dela, če dela ne presegajo meril iz 8. člena te uredbe.

**(tehnična smernica)**

Tehnična smernica za razvrščanje objektov TSG-V-006 Razvrščanje objektov vsebuje pojasnjevalna pravila za klasificiranje objektov in za razvrščanje objektov po zahtevnosti gradnje, podrobnejšo razlago vzdrževalnih del in manjše rekonstrukcije ter vsebuje primere uporabe.

PREHODNE IN KONČNA DOLOČBA

**(začeti postopki)**

(1) V postopkih, začetih pred uveljavitvijo Uredbe o razvrščanju objektov (37/18 in 199/21 – GZ-1; v nadaljnjem besedilu: URO), se objekti razvrstijo v skladu z Uredbo o razvrščanju objektov glede na zahtevnost gradnje (Uradni list RS, št. 18/13, 24/13, 26/13, 61/17 – GZ in 61/17 – ZUreP-2), razen če je razvrstitev objektov v skladu s to uredbo za investitorja ugodnejša.

(2) V postopkih, začetih pred uveljavitvijo te uredbe, se objekti razvrstijo v skladu z URO, razen če je razvrstitev objektov v skladu s to uredbo za investitorja ugodnejša.

(3) Če je za objekt izdano gradbeno dovoljenje in gradnja še ni zaključena, se v času gradnje, pri prijavi začetka gradnje in za postopek izdaje uporabnega dovoljenja objekt razvrsti, kot je določeno v gradbenem dovoljenju.

(4) Objekti, ki so bili v skladu z URO razvrščeni med enostavne objekte in je investitor z njihovo gradnjo začel pred uveljavitvijo te uredbe, se razvrstijo v skladu z URO.

**(razvrstitev že zgrajenih objektov)**

Objekti, zgrajeni pred uveljavitvijo te uredbe, se glede na namen uporabe in zahtevnost gradnje razvrstijo v skladu s to uredbo, če je za investitorja to ugodneje.

**(izračun površin in prostornin do uveljavitev predpisa)**

Do uveljavitve predpisa, ki določa izračun površin in prostornin stavb, se za izračun površin iz druge alineje prvega odstavka 4. člena te uredbe in prostornin iz tretje alineje prvega odstavka 4. člena te uredbe uporablja standard SIST ISO 9836.

**(prenehanje uporabe)**

Z dnem uveljavitve te uredbe preneha veljati URO.

**(začetek veljavnosti)**

Ta uredba začne veljati 15. dan po objavi v Uradnem listu Republike Slovenije.

Št. 007-47/2022

Ljubljana, dne 4. marca 2022

EVA 2022-2550-0017

Vlada Republike Slovenije

Janez Janša

predsednik

**Priloga 1**

**Razlaga uporabljenih izrazov:**

»Noben« pomeni, da se ne glede na splošna merila v to vrsto zahtevnosti objektov ne uvršča noben objekt.

»Samo splošna merila« pomeni, da dodatnih meril ni in se uporabljajo samo splošna merila, iz 7., 9. in 10. člena uredbe.

»Vsi« pomeni, da se ne glede na splošna merila v to vrsto zahtevnosti objektov uvrščajo vsi objekti.

»Do« pomeni vključno z navedeno mejno vrednostjo.

Če je v posamezni celici navedeno več pogojev, pri enostavnih ter nezahtevnih objektih ti pogoji veljajo kumulativno, pri zahtevnih objektih pa ti pogoji veljajo alternativno.

|  | | | | | **Klasifikacija objektov** | **Podrobnejša klasifikacija[[1]](#footnote-1)** | **Razvrstitev objekta** | | |
| --- | --- | --- | --- | --- | --- | --- | --- | --- | --- |
| **CC-SI** | | | | | **Enostaven objekt** | **Nezahteven objekt** | **Zahteven objekt** |
| 1 | Stavbe | | | | | | | | |
| 11 | Stanovanjske stavbe | | | | | | | |
| 111 | Enostanovanjske stavbe | | | | | | |
| 1110 | Enostanovanjske stavbe | | | | | |
| 11101 | Enostanovanjske stavbe |  | noben | površina do 25 m2 | samo splošna merila |
| 11102 | Enostanovanjske počitniške stavbe za lastno rabo |  | noben | površina do 25 m2 | samo splošna merila |
| 112 | Večstanovanjske stavbe | | | | | | |
| 1121 | Dvostanovanjske stavbe | | | | | |
| 11210 | Dvostanovanjske stavbe |  | noben | noben | samo splošna merila |
| 1122 | Tri in večstanovanjske stavbe | | | | | |
| 11220 | Tri- in večstanovanjske stavbe |  | noben | noben | površina nad 2.000 m2 |
| 113 | Stanovanjske stavbe za posebne družbene skupine | | | | | | |
| 1130 | Stanovanjske stavbe za posebne družbene skupine | | | | | |
| 11301 | Stanovanjske stavbe z oskrbovanimi stanovanji |  | noben | noben | površina nad 2.000 m2,  višina nad 10 m |
| 11302 | Stanovanjske stavbe za druge posebne družbene skupine |  | noben | noben | površina nad 2.000 m2, višina nad 10 m |
|  | 12 | Nestanovanjske stavbe | | | | | | | |
| 121 | Gostinske stavbe | | | | | | |
|  |  |  | 1211 | Hotelske in podobne gostinske stavbe | | | | | |
| 12111 | Hotelske in podobne stavbe za kratkotrajno nastanitev |  | površina do 10 m2 | površina do 25 m2 | površina nad 2.000 m2 |
| 12112 | Gostilne, restavracije in točilnice |  | noben | površina do 25 m2 | površina nad 2.000 m2 |
| 1212 | Druge gostinske stavbe za kratkotrajno nastanitev | | | | | |
| 12121 | Druge gostinske stavbe za kratkotrajno nastanitev |  | površina do 10 m2 | površina do 25 m2 | površina nad 2.000 m2 |
| 12122 | Stavbe za kratkotrajno nastanitev na drevesu |  | površina do 5 m2,  višina od tal do vrha objekta do 5 m | površina do 25 m2,  višina od tal do vrha objekta do 5 m | površina nad 2.000 m2 |
| 122 | Poslovne in upravne stavbe | | | | | | |
| 1220 | Poslovne in upravne stavbe | | | | | |
| 12201 | Stavbe javne uprave |  | noben | površina do 25 m2 | površina nad 2.000 m2 |
| 12202 | Stavbe bank, pošt, zavarovalnic |  | noben | površina do 25 m2 | površina nad 2.000 m2 |
| 12203 | Druge poslovne stavbe |  | noben | površina do 25 m2 | površina nad 2.000 m2 |
| 12204 | Konferenčne in kongresne stavbe |  | noben | površina do 25 m2 | površina nad 2.000 m2 |
| 123 | Trgovske stavbe in stavbe za storitvene dejavnosti | | | | | | |
| 1230 | Trgovske stavbe in stavbe za storitvene dejavnosti | | | | | |
| 12301 | Trgovske stavbe |  | noben | površina do 25 m2 | površina nad 2.000 m2 |
| 12302 | Sejemske dvorane, razstavišča |  | noben | površina do 25 m2 | površina nad 2.000 m2 |
| 12303 | Oskrbne postaje |  | noben | noben | površina nad 2.000 m2 |
| 12304 | Stavbe za storitvene dejavnosti |  | noben | površina do 25 m2 | površina nad 2.000 m2 |
| 124 | Stavbe za promet in stavbe za izvajanje komunikacij | | | | | | |
| 1241 | Postajna poslopja, terminali, stavbe za izvajanje komunikacij ter z njimi povezane stavbe | | | | | |
| 12410 | Postajna poslopja, terminali, stavbe za izvajanje komunikacij ter z njimi povezane stavbe |  | površina do 10 m2 | površina do 25 m2 | površina nad 2.000 m2 |
| 1242 | Garažne stavbe | | | | | |
| 12420 | Garažne stavbe |  | površina do 20 m2 | površina do 50 m2 | površina nad 4.000 m2, dve ali več podzemnih etaž |
|  |  | 125 | Industrijske in skladiščne stavbe | | | | | | |
| 1251 | Industrijske stavbe | | | | | |
| 12510 | Industrijske stavbe | industrijske stavbe | noben | površina do 25 m2 | površina nad 4.000 m2 |
| stavbe za predelavo kmetijskih proizvodov | noben | površina do 80 m2 |
| 1252 | Silosi in skladiščne stavbe | | | | | |
| 12520 | Silosi in skladiščne stavbe | skladiščne stavbe | površina do 20 m2,  nobena stavba za skladiščenje radioaktivnih ali nevarnih snovi ter nevarnih odpadkov | površina do 100 m2,  nobena stavba za skladiščenje radioaktivnih ali nevarnih snovi ter nevarnih odpadkov | površina nad 4.000 m2, vse stavbe za skladiščenje radioaktivnih ali nevarnih snovi ter nevarnih odpadkov nad 10 m3 |
| stolpni silosi za suhe snovi | površine do 20 m2,  višina do 5 m | površina do 100 m2,  višina do 10 m | prostornine nad 1.000 m3,  vsi silosi za skladiščenje radioaktivnih ali nevarnih snovi ter nevarnih odpadkov nad 10 m3 |
| 126 | Stavbe splošnega družbenega pomena | | | | | | |
| 1261 | Stavbe za kulturo in razvedrilo | | | | | |
| 12610 | Stavbe za kulturo in razvedrilo | kinodvorane, koncertne dvorane, operne hiše, gledališča, dvorane za družabne prireditve | noben | noben | površina nad 2.000 m2, višina nad 10 m |
| paviljoni in stavbe za živali in rastline v živalskih in botaničnih vrtovih | površina do 20 m2 | površina do 50 m2 |
| 1262 | Muzeji, arhivi in knjižnice | | | | | |
| 12620 | Muzeji, arhivi in knjižnice |  | noben | površina do 25 m2 | površina nad 2.000 m2 |
| 1263 | Stavbe za izobraževanje in znanstvenoraziskovalno delo | | | | | |
| 12630 | Stavbe za izobraževanje in znanstvenoraziskovalno delo |  | noben | površina do 25 m2 | površina nad 2.000 m2, višina nad 10 m |
|  |  |  | 1264 | Stavbe za zdravstveno oskrbo | | | | | |
| 12640 | Stavbe za zdravstveno oskrbo |  | noben | površina do 25 m2 | površina nad 2.000 m2,  višina nad 10 m |
| 1265 | Stavbe za šport | | | | | |
| 12650 | Stavbe za šport |  | noben | površina do 25 m2 | površina nad 2.000 m2 |
| 127 | Druge nestanovanjske stavbe | | | | | | |
| 1271 | Nestanovanjske kmetijske stavbe | | | | | |
| 12711 | Stavbe za rastlinsko pridelavo | kmetijski rastlinjaki (stavba za zaščito pridelave rastlin na obdelovalnih tleh, nima lastnih inštalacij) | vsi | noben | noben |
| industrijski rastlinjaki (stavba za zaščito pridelave rastlin z utrjenimi grajenimi talnimi elementi, vgrajenimi inštalacijam) | površina do 50 m2 | površina do 150 m2  ne glede na velikost nosilnega razpona | samo splošna merila |
| 12712 | Stavbe za rejo živali | stavbe za rejne živali,  stavbe za rejo divjadi v oborah,  druge stavbe za rejo živali | površina do 20 m2 | površina do 100 m2  ne glede na velikost nosilnega razpona | površina nad 4.000 m2 |
| stavbe ribogojnice | površina do 50 m2,  prostornina bazenov do 250 m3 | površina do 100 m2,  prostornina bazenov do 2.000 m3 | površina nad 4.000 m2 |
| 12713 | Stavbe za skladiščenje pridelka | kleti, vinske kleti | površina do 20 m2,  ne glede na globino vkopa in globino podzemnih delov | površina do 50 m2,  do dve etaži,  ne glede na globino vkopa in globino podzemnih delov | površina nad 4.000 m2,  dve ali več podzemnih etaž |
| skladišča pridelkov | površina do 40 m2 | površina do 150 m2 | površina nad 4.000 m2 |
| kozolci | površina do 40 m2,  do dve etaži | površina do 150 m2,  do dve etaži in  ne glede na višino | noben |
| 12714 | Druge nestanovanjske kmetijske stavbe | stavbe za shranjevanje kmetijskih strojev, orodja in mehanizacije | površina do 40 m2 | površina do 150 m2 | površina nad 4.000 m2 |
| 1272 | Obredne stavbe | | | | | |
| 12721 | Stavbe za opravljanje verskih obredov |  | noben | površina do 25 m2 | površina nad 2.000 m2 |
| 12722 | Pokopališke stavbe |  | površina do 10 m2 | površina do 25 m2 |
|  |  |  | 1273 | Kulturna dediščina, ki se ne uporablja za druge namene | | | | | |
| 12730 | Kulturna dediščina, ki se ne uporablja za druge namene |  | površina do 10 m2 | površina do 25 m2 | površina nad 2.000 m2 |
| 1274 | Druge stavbe, ki niso uvrščene drugje | | | | | |
| 12741 | Vojašnice in stavbe za nastanitev policistov |  | noben | površina do 25 m2 | površina nad 2.000 m2 |
| 12742 | Stavbe sil za zaščito, reševanje in pomoč, gasilski domovi |  | noben | površina do 25 m2 | površina nad 2.000 m2 |
| 12743 | Zaklonišča |  | noben | noben | površina nad 2.000 m2  vsa zaklonišča kot samostojen objekt |
| 12744 | Sanitarije |  | noben | površina do 25 m2 | površina nad 2.000 m2 |
| 12745 | Stavbe za funkcionalno dopolnitev |  | površina do 10 m2 | površina do 25 m2 | površina nad 2.000 m2 |
| 12746 | Nadstrešnica |  | površina do 20 m2 | površina do 50 m2 | noben |
| 12747 | Druge stavbe, ki niso uvrščene drugje |  | noben | noben | samo splošna merila |
| **2** | **Gradbeni inženirski objekti** | | | | | | | | |
| 21 | Objekti prometne infrastrukture | | | | | | | |
| 211 | Ceste | | | | | | |
| 2111 | Avtoceste, hitre ceste, glavne ceste in regionalne ceste | | | | | |
| 21111 | Avtoceste, hitre ceste in glavne ceste (daljinske ceste) | avtoceste (AC), hitre ceste (HC), glavne ceste I. in II. reda (G1, G2) | noben | noben | vsi |
| prometne površine zunaj vozišča, počivališča, parkirišča, avtobusna postajališča, obračališča, servisne površine | noben | površina do 200 m2 | dolžina nad 1.000 m,  površina nad 5.000 m2 |
| prometna signalizacija in prometna oprema | višina do 10 m | višina do 15 m | noben |
| 21112 | Regionalne ceste | regionalne ceste I., II., in III. reda (R1, R2, R3) | noben | noben | noben |
| prometne površine zunaj vozišča, počivališča, parkirišča, avtobusna postajališča, obračališča, servisne površine | noben | površina do 200 m2 | dolžina nad 1.000 m,  površina nad 5.000 m2 |
| površine za pešce in kolesarje v cestišču | noben | vsi | noben |
| prometna signalizacija in prometna oprema | višina do 10 m | višina do 15 m | noben |
|  |  | 2112 | Lokalne ceste in javne poti, nekategorizirane ceste in gozdne ceste | | | | | |
| 21121 | Lokalne ceste in javne poti, nekategorizirane ceste in gozdne ceste | ceste, ulice in poti | noben | noben | samo splošna merila |
| prometne površine zunaj vozišča in servisne prometne površine | noben | površina do 200 m2 | površina nad 5.000 m2 |
| površine za pešce in kolesarje v cestišču | noben | vsi | noben |
| prometna signalizacija in prometna oprema | višina do 10 m | višina do 15 m | noben |
| gozdne ceste, pešpoti, kolesarske poti in jahalne steze | samo splošna merila | samo splošna merila | noben |
| gozdne vlake | vsi | noben | noben |
| 21122 | Parkirišča izven vozišča |  | površina do 100 m2 | površina do 500 m2 | površina nad 5.000 m2 |
| 212 | Železniške proge in žičniške naprave | | | | | | |
| 2121 | Glavne in regionalne železniške proge | | | | | |
| 21210 | Glavne in regionalne železniške proge |  | noben | noben | vsi razen industrijske železniške proge |
| 2122 | Mestne železniške proge | | | | | |
| 21220 | Mestne železniške proge |  | noben | noben | vsi |
| 2123 | Žičniške naprave | | | | | |
| 21230 | Žičniške naprave |  | noben | noben | vse vzpenjače ali žičnice za prevoz oseb |
| 213 | Letališke steze | | | | | | |
| 2130 | Letališke steze | | | | | |
| 21301 | Letališke steze in ploščadi | vzletno-pristajalne in vozne letališke steze, heliporti, letališke ploščadi | noben | noben | vsi |
| objekti za zagotavljanje zemeljskega transporta in notranjih prometnih tokov | površina do 500 m2 | površina do 5.000 m2 | samo splošna merila |
| 21302 | Letalski radio-navigacijski objekti |  | samo splošna merila | samo splošna merila | samo splošna merila |
|  |  | 214 | Mostovi, viadukti, predori in podhodi | | | | | | |
| 2141 | Mostovi in viadukti | | | | | |
| 21410 | Mostovi, viadukti, nadvozi, nadhodi |  | noben, razen brvi nosilnega razpona do 3 m | nosilni razpon do 5 m | nosilni razpon nad 15 m |
|  |  |  | 2142 | Predori in podhodi | | | | | |
| 21421 | Predori | predori | noben | noben | vsi |
| prepusti | nosilni razpon do 3 m | nosilni razpon do 5 m | nosilni razpon nad 15 m |
| 21422 | Podhodi |  | noben | nosilni razpon do 5 m, dolžina do 10 m | nosilni razpon nad 15 m,  dolžina nad 100 m |
| 21423 | Pokriti vkopi in galerije |  | noben | nosilni razpon do 5 m | nosilni razpon nad 15 m |
| 215 | Pristanišča, plovbne poti, pregrade in jezovi ter drugi vodni objekti | | | | | | |
| 2151 | Pristanišča in plovbne poti | | | | | |
| 21510 | Pristanišča in plovbne poti |  | noben | noben  razen pomoli površine do 50 m2 | vsi  pomoli površine nad 50 m2 |
| 2152 | Jezovi, vodne pregrade in drugi vodni objekti | | | | | |
| 21520 | Jezovi, vodne pregrade in drugi vodni objekti | jezovi, pragovi, drče, pregrade | noben | noben | velike pregrade[[2]](#footnote-2) |
| vkopani zadrževalniki in podobni objekti za akumulacijo vode | prostornina vode do 250 m3 | prostornina vode do 2.000 m3 | noben |
| zadrževalniki za akumulacijo vode za namakanje kmetijskih zemljišč | prostornina razlivne vode do 250 m3 | prostornina razlivne vode do 2.000 m3 | noben |
| objekti za zaščito rečnih in morskih bregov in ureditev strug | dolžina do 5 m,  višina do 2 m | do dolžine 20 m,  višina do 3 m | višina nad 10 m |
| nasipi in podobni objekti za zaščito pred poplavami | noben | višina do 1 m | višina nad 10 m |
| 2153 | Sistem za namakanje in osuševanje, akvadukti | | | | | |
| 21530 | Sistem za namakanje in osuševanje, akvadukti | akvadukti | noben | noben | nosilni razpon nad 15 m |
| odvzemni objekti, dovodno omrežje in namakalna oprema,[[3]](#footnote-3)  drenažni jarki in drugi objekti za osuševanje zemljišč | globine do 10 m | globine do 30 m | globine nad 50 m |
| 22 | Cevovodi, komunikacijska omrežja in elektroenergetski vodi | | | | | | | |
| 221 | Daljinski cevovodi, daljinska (hrbtenična) komunikacijska omrežja in daljinski (prenosni) elektroenergetski vodi | | | | | | |
|  |  |  | 2211 | Naftovodi in daljinski (prenosni) plinovodi | | | | | |
| 22110 | Naftovodi in daljinski (prenosni) plinovodi |  | noben | noben | vsi naftovodi,  vsi cevovodi za prenos kemikalij in drugih proizvodov,  plinovod, tlak 16 bar in več |
| 2212 | Daljinski (transportni) vodovodi | | | | | |
| 22121 | Daljinski (transportni) vodovodi |  | noben | noben | premer nad 500 mm,  tlak nad 8 bar |
| 22122 | Objekti za črpanje, filtriranje in zajem vode |  | noben | pretok do 5 l/s | pretok nad 100 l/s |
| 2213 | Daljinsko (hrbtenično) komunikacijsko omrežje | | | | | |
| 22130 | Daljinsko (hrbtenično) komunikacijsko omrežje |  | \*[[4]](#footnote-4) | noben | višina nad 40 m |
| 2214 | Daljinski (prenosni) elektroenergetski vodi | | | | | |
| 22140 | Daljinski (prenosni) elektroenergetski vodi |  | noben | noben | vsi |
| 222 | Lokalni cevovodi, lokalni (distribucijski) elektroenergetski vodi in lokalna (dostopovna) komunikacijska omrežja | | | | | | |
| 2221 | Lokalni (distribucijski) plinovodi | | | | | |
| 22210 | Lokalni (distribucijski) plinovodi |  | noben | tlak do 5 bar | tlak 16 bar in več |
| 2222 | Lokalni cevovodi | | | | | |
| 22221 | Lokalni vodovodi za pitno vodo in cevovodi za tehnološko vodo | distribucijski cevovodi za pitno vodo, cevovodi za tehnološko vodo | noben | premer do 80 mm | premer nad 500 mm,  tlak nad 8 bar |
| omrežje in naprave za preprečevanje požara (hidrantno omrežje) | noben | premer do 80 mm | samo splošna merila |
| 22222 | Lokalni cevovodi za toplo vodo, paro in stisnjen zrak | toplarne in kotlovnice | noben | noben | moč nad 1 MW |
| razdelilno omrežje za dovod tople in vroče vode | noben | premer do 250 mm | premer nad 500 mm, temperatura nad 120 °C, tlak nad 8 bar |
| lokalni cevovodi za dobavo stisnjenega zraka | noben | tlak do 4 bar | tlak nad 8 bar |
| 22223 | Vodni stolpi in vodnjaki | vodni stolpi | noben | noben | višina nad 15 m |
| arteški in drugi vodnjaki | globina do 10 m | globina do 30 m | globina nad 50 m |
| vodohrani | noben | prostornina do 100 m3 | prostornina nad 2.000 m3 |
| 2223 | Cevovodi za odpadno vodo | | | | | |
| 22231 | Cevovodi za odpadno vodo (kanalizacija) | kanalizacijsko omrežje za odvajanje odpadne vode | noben | premer do 200 mm | premer nad 800 mm |
| 22232 | Čistilne naprave | vse vrste čistilnih naprav, ki uporabljajo mehanske, kemijske in biološke ali druge postopke čiščenja | zmogljivost do 50 PE, ne glede na globino vkopa in globino podzemnih delov | zmogljivost do 200 PE ne glede na globino vkopa in globino podzemnih delov | zmogljivost nad 30.000 PE |
| 2224 | Lokalni (distribucijski) elektroenergetski vodi in lokalna (dostopovna) komunikacijska omrežja | | | | | |
| 22241 | Lokalni (distribucijski) elektroenergetski vodi | razdelilno elektroenergetsko omrežje | kabelski vodi do 1 kV | prostozračno omrežje napetosti do 1 kV in podzemni vodi napetosti od 1 kV do 35 kV | napetosti 110 kV in več |
| 22242 | Lokalna (dostopovna) komunikacijska omrežja | dostopovno komunikacijsko omrežje s pripadajočo infrastrukturo dostopovnega omrežja | \*[[5]](#footnote-5) | vsi | noben |
|  | 23 | Industrijski kompleksi | | | | | | | |
| 23 | Industrijski kompleksi | | | | | | |
| 2301 | Objekti za pridobivanje in izkoriščanje mineralnih surovin | | | | | |
| 23010 | Objekti za pridobivanje in izkoriščanje mineralnih surovin | rudarski objekti za pridobivanje in izkoriščanje , bogatenje in skladiščenje mineralnih surovin, kot so rudarski postroj in rudarska infrastruktura[[6]](#footnote-6) | \*[[7]](#footnote-7) | \*8 | \*8 |
| objekti za proizvodnjo mavca, cementa, opeke, strešnikov in podobno, betonarne | noben | noben | višine nad 25 m |
|  |  |  | 2302 | Elektrarne in drugi energetski objekti | | | | | |
| 23020 | Elektrarne in drugi energetski objekti |  | noben[[8]](#footnote-8) | noben | električna moč na pragu nad 5 MW,  vsi jedrski energetski objekti,  fotonapetostna elektrarna z električno močjo na pragu nad 1 MW |
| 2303 | Objekti kemične industrije | | | | | |
| 23030 | Objekti kemične industrije |  | noben | noben | vsi |
| 2304 | Objekti industrije, ki niso uvrščeni drugje | | | | | |
| 23040 | Objekti industrije, ki niso uvrščeni drugje |  | noben | noben | višina nad 15 m,  površina nad 1.000 m2 |
| 24 | Drugi gradbeni inženirski objekti | | | | | | | |
| 241 | Objekti za šport, rekreacijo in prosti čas | | | | | | |
| 2411 | Športna igrišča | | | | | |
| 24110 | Športna igrišča |  | površina do 100 m2,  brez grajenih tribun | površina do 1.000 m2,  brez grajenih tribun | površina nad 5.000 m2,  nepokrite grajene tribune, ki nimajo narave stavbe, za 5.000 obiskovalcev in več |
| 2412 | Drugi objekti za šport, rekreacijo in prosti čas | | | | | |
| 24121 | Marine | športna pristanišča in marine | površina do 100 m2 | površina do 1.000 m2 | samo splošna merila |
| 24122 | Drugi gradbeni inženirski objekti za šport, rekreacijo in prosti čas | otroška in druga javna igrišča, igrišča za golf, , konjeniški centri, javni in urbani vrtovi, parki, trgi, živalski in botanični vrtovi | površina do 100 m2 | površina do 1.000 m2 | površina nad 5.000 m2 |
| zabaviščni, adrenalinski in plezalni parki, | višina poda do višine 3 m nad terenom,  površina do 100 m2 | višina poda do višine 5 m nad terenom,  površina do 1.000 m2 | samo splošna merila |
| urejena naravna kopališča, smučišča na vodi, kajakaške proge na divjih vodah | noben | noben | samo splošna merila |
| kampi | noben | površina do 100 m2 | samo splošna merila |
| vzletišča | samo splošna merila | samo splošna merila | samo splošna merila |
| smučišča | noben | noben | samo splošna merila |
| skakalnice | noben | noben | nad K75 (HS85) m |
| razgledne ploščadi, opazovalnice in odprti grajeni prostori na drevesu | višina poda do višine 3 m nad terenom,  površina do 5 m3 | višina poda do višine 5 m nad terenom,  površina do 25 m2 | samo splošna merila |
| bazen za kopanje | prostornina do 60 m3, ne glede na globino vkopa in globino podzemnih delov | prostornina do 100 m3 | prostornina nad 1.000 m3 |
| 242 | Drugi gradbeni inženirski objekti | | | | | | |
| 2420 | Drugi gradbeni inženirski objekti | | | | | |
| 24201 | Obrambni objekti |  | samo splošna merila | samo splošna merila | samo splošna merila |
| 24202 | Drugi kmetijski gradbeni inženirski objekti | ribogojnice | prostornina bazenov do 250 m3 | prostornina bazenov do 2.000 m3 | samo splošna merila |
| koritasti silosi | površina do 100 m2 | površina do 1.000 m2 | samo splošna merila |
| zbiralniki gnojnice in gnojevke | noben | prostornina do 1.000 m3 | samo splošna merila |
| gnojišča, napajalna korita, krmišča | površina do 50 m2 | površina do 200 m2 | samo splošna merila |
| visoke preže[[9]](#footnote-9) | vsi | noben | noben |
| 24203 | Objekti za ravnanje z odpadki | odprta skladišča odpadkov, površine za obdelavo odpadkov | noben | noben | vsi |
| odlagališča odpadkov[[10]](#footnote-10) in radioaktivnih odpadkov | noben | noben | odlagališča s kapaciteto nad 10 ton/dan,  vsa odlagališča nevarnih in radioaktivnih odpadkov |
| 24204 | Pokopališča |  | površina do 100 m2 | površina do 500 m2 | samo splošna merila |
| 24205 | Objekti za preprečitev zdrsa in ograditev | ograje[[11]](#footnote-11) | višina do 2,2 m | višina do 3,5 m | noben |
| zaščitne ograje na igriščih | višina do 5 m | višina do 10 m | noben |
| oporni zidovi | višinska razlika med spodnjim in zgornjim zemljiščem do 1 m | višinska razlika med spodnjim in zgornjim zemljiščem do 2 m | višinska razlika med spodnjim in zgornjim zemljiščem nad 10 m |
| objekti za zadrževanje plazov | noben | noben | kombinacija več vrst geotehničnih del,[[12]](#footnote-12) kjer višina posega presega 10 m od raščenega zemljišča |
| 24206 | Odprta skladišča in odprte prodajne površine |  | površina do 100 m2 | površina do 200m2 | samo splošna pravila |
| 24207 | Nepokrita prezentirana arheološka najdišča in ruševine |  | površina do 100 m2 | površina do 500 m2 | samo splošna pravila |
| 24208 | Rezervoarji in silosi | rezervoarji in cisterne za vodo in druge tekočine | prostornina do 20 m3, ne glede na globino vkopa in globino podzemnih delov noben rezervoar radioaktivnih ali nevarnih snovi ter nevarnih odpadkov | prostornina do 100 m3, noben rezervoar radioaktivnih ali nevarnih snovi ter nevarnih odpadkov | prostornine nad 1.000 m3,  vsi rezervoarji radioaktivnih ali nevarnih snovi ter nevarnih odpadkov nad 10 m3 |
| rezervoarji za nafto in plin | prostornina do 5 m3 | prostornina do 15 m3 | prostornine nad 1.000 m3, |
| stolpni silosi za suhe snovi | višina do 5 m | višina do 10 m | prostornine nad 1.000 m3,  vsi silosi nevarnih snovi ter nevarnih odpadkov nad 10 m3 |
|  | 24209 | Drugi gradbeni inženirski objekti, ki niso uvrščeni drugje |  | noben | noben | samo splošna merila |

**Priloga 2**

**Vzdrževanje objekta[[13]](#footnote-13)**

|  |  |  |
| --- | --- | --- |
| **Tč.** | **Vrsta del** | **Opis** |
| 1 | Dela v objektu | Sem med drugim spada: pleskanje, popravilo ali zamenjava ometov in poda, popravilo ali zamenjava notranjega stavbnega pohištva, suhomontažna dela in izvedba ali odstranitev lahkih nenosilnih sten. |
| 2 | Dela na ovoju objekta in zasteklitve | Sem med drugim spada: prenova fasade, zunanjega stavbnega pohištva in strešne kritine na način, da se s posegi bistveno ne odstopa od originalne zasnove objekta. Sem spada tudi vgradnja strešnih oken, zasteklitev lož, balkonov in zunanjih stopnišč, namestitev senčil, nepohodnega konzolnega nadstreška nad vhodom površine do 2 m2. |
| 3 | Vzdrževanje vgrajenih inštalacij in tehnoloških naprav, potrebnih za delovanje objekta | Sem med drugim spada: popravilo ali zamenjava naprav in z njimi povezanih napeljav na električnih,telekomunikacijskih, strelovodnih, vodovodnih, kanalizacijskih, ogrevalnih in prezračevalnih ter dimovodnih sistemih.  Sem med drugim spada tudi popravilo ali zamenjava priključkov. |
| 4 | Namestitev novih inštalacij in tehnoloških naprav, potrebnih za delovanje objekta | Sem med drugim spada: namestitev novih naprav in z njimi povezanih napeljav za ogrevanje, hlajenje, prezračevanje, pripravo tople vode in razsvetljavo, tudi za izkoriščanje obnovljivih virov energije.  Sem med drugim spada tudi: namestitev novih električnih in telekomunikacijskih napeljav in strelovodne zaščite ter vodovoda, kanalizacije in strojne opreme za delovanje objekta, namestitev dimniških tuljav. |
| 5 | Dela v zvezi z vzdrževanjem zunanje ureditve objekta | Sem med drugim spada: izvedba gradbenih in drugih del, povezanih z gradnjo za ureditev dvorišča in vrta, tudi za parkiranje, vključno z dovozi oziroma dostopi in drugo opremo, npr. zapornice, ter izvedba nakladalnih ramp, klančin, dostopov in drugih ureditev za dostop in neovirano rabo objekta. |
| 6 | Manjša dela na konstrukcijskih elementih objekta | Sem med drugim spada: vzdrževanje nosilnih konstrukcijskih elementov, in manjši inštalacijski preboji konstrukcijskih elementov premera do 16 cm, ki ne zmanjšujejo občutno njihove nosilnosti. |
| 7 | Druga vzdrževalna dela na gradbenih inženirskih objektih in drugi gradbeni posegi | Sem med drugim spada: vzdrževanje in popravilo konstrukcijskih elementov, vzdrževanje drugih delov objekta in njegove izboljšave. |

1. Podrobnejša klasifikacija je navedena samo, če so znotraj podrazreda določena različna merila za razvrščanje. Dodatna navodila za klasificiranje po klasifikacijskih ravneh so določena v tehnični smernici TSG-V-006: 2022 Razvrščanje objektov. [↑](#footnote-ref-1)
2. V skladu s predpisom, ki ureja opazovanje seizmičnosti na območju velike pregrade. [↑](#footnote-ref-2)
3. V skladu s predpisi, ki urejajo kmetijska zemljišča. [↑](#footnote-ref-3)
4. V skladu s predpisi, ki urejajo elektronske komunikacije. [↑](#footnote-ref-4)
5. V skladu s predpisi, ki urejajo elektronske komunikacije. [↑](#footnote-ref-5)
6. V skladu s predpisi, ki urejajo rudarstvo. [↑](#footnote-ref-6)
7. Določbe Gradbenega zakona se ne uporabljajo za te objekte, zato se ne razvrščajo po zahtevnosti gradnje. [↑](#footnote-ref-7)
8. Ne velja za zunanje naprave in zunanjo opremo v skladu s 7. točko petega odstavka 10. člena uredbe [↑](#footnote-ref-8)
9. V skladu s predpisi, ki urejajo lovstvo. [↑](#footnote-ref-9)
10. V skladu s predpisom, ki ureja odlagališča odpadkov. [↑](#footnote-ref-10)
11. Ne velja za kmetijsko opremo v skladu z zakonom, ki ureja kmetijska zemljišča (npr. grajena obora, grajena ograja za pašo živine, grajena ograja ter opora za trajne nasade). [↑](#footnote-ref-11)
12. Npr. sidrana pilota stena, sidrana membranska stena, kombinacija jeklenih mrež in sider. [↑](#footnote-ref-12)
13. Investitor mora zagotoviti, da vzdrževalna dela niso v nasprotju s prostorskim izvedbenim aktom, gradbenimi in drugimi predpisi ter pridobiti mnenja oziroma soglasja in druga dovoljenja, če je to določeno z drugimi predpisi. [↑](#footnote-ref-13)